Document ID: 31983R1480

*****
ΚΑΝΟΝΙΣΜΟΣ (ΕΟΚ) αριθ. 1480/83 ΤΗΣ ΕΠΙΤΡΟΠΗΣ
της 7ης Ιουνίου 1983
περί της κατατάξεως εμπορευμάτων στη διάκριση 97.03 Β του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,
Εκτιμώντας:
ότι, προκειμένου να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικές με τη δασμολογική κατάταξη των ακολούθων ειδών:
1. Σύνολο για παιδιά αποτελούμενο από μια αλυσίδα από κοινό μέταλλο και κρεμαστό κόσμημα τύπου καμέου από κοινό μέταλλο και πλαστικό με δύο σκουλαρίκια, καρφίτσα και δακτυλίδι από κοινό μέταλλο και πλαστικό, συσκευασμένα μαζί.
2. Σύνολο για παιδιά αποτελούμενο από αλυσίδα από κοινό μέταλλο και κρεμαστή απομίμηση ρολογιού, με δύο σκουλαρίκια, δύο βραχιόλια και δύο σκουλαρίκια από πλαστικό, συσκευασμένα μαζί·
ότι το Κοινό Δασμολόγιο που αποτελεί παράρτημα του κανονισμού (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), αναφέρει στην κλάση 71.16 τις απομιμήσεις κοσμημάτων και στην κλάση 97.03 αναφέρει, ειδικότερα, τα λοιπά αθύρματα· ότι τα προαναφερθέντα εμπορεύματα μπορούν να καταταχθούν στις εν λόγω κλάσεις·
ότι αυτοί οι συνδυασμοί δεν μπορούν να θεωρηθούν σαν είδος των «απομιμήσεων κοσμημάτων» της κλάσης 71.16· ότι σύμφωνα με τη χρήση τους και την πλέον στοιχειώδη κατασκευή τους έχουν τα χαρακτηριστικά των παιχνιδιών της κλάσεως 97.03·
ότι τα εμπορεύματα αυτά πρέπει να καταταγούν στην κλάση 97.03 του Κοινού Δασμολογίου· ότι, ειδικότερα, πρέπει να επιλεγεί η διάκριση Β·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι συνδυασμοί για παιδιά αποτελούμενοι από:
1. αλυσίδα από κοινό μέταλλο και κρεμαστό κόσμημα τύπου καμέου από κοινό μέταλλο και πλαστικό με δύο σκουλαρίκια, καρφίτσα και δακτυλίδι από κοινό μέταλλο και πλαστικό συσκευασμένα μαζί·
2. αλυσίδα από κοινό μέταλλο και κρεμαστή απομίμηση ρολογιού, δύο σκουλαρίκια δύο βραχιόλια και δύο σκουλαρίκια από πλαστικό, συσκευασμένα μαζί,
πρέπει να καταταχθούν στο Κοινό Δασμολόγιο ως εξής:
97.03 Έτερα αθύρματα. Μικροκατασκευάσματα διάφορων αντικειμένων προς διασκέδασιν:
Β. Λοιπά.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 7 Ιουνίου 1983.

Labels: 3
1